飲馬長城窟行
作者：周紫芝
朝代：宋

paragraphs: 長安城邊邊地永，萬里沙場地無井。
秦人掘土土作城，城下窟深胡水冷。
漢家將軍號都護，西征上隴寒日暮。
野駝跑水無處尋，飲馬長城窟邊去。
長城窟，古來戰死多白骨。
征人半作馬下塵，猶向陰山鬬馳突。
去時胡天霜雁鳴，歸見玉關春草生。
將軍功高封列城，鬬死伍符無姓名。